Tolong jelaskan mengenai Sungai Brahmaputra dalam bahasa melayu

Sungai Brahmaputra (), juga dikenali sebagai Yarlung Tsangpo di Tibet, Sungai Siang/Dihang di Arunachal Pradesh dan Luit serta Dilao di Assam, ialah sebatang sungai yang mengalir melalui Tibet, India dan Bangladesh. Ini ialah sungai kesembilan dengan kadar aliran terbesar dunia, dan sungai ke-15 terpanjang dunia. Kawasan hilir sungai dianggap suci oleh penganut Hinduisme. Brahmaputra bererti "putera Brahma" dalam bahasa Sanskrit.

Berasal dari kawasan Tasik Manasarovar berdekatan Gunung Kailash di utara Himalaya, iaitu Kaunti Burang di Tibet sebagai Yarlung Tsangpo, sungai ini mengalir melalui selatan Tibet ke Arunachal Pradesh. Sungai ini mengalir melalui lembah Assam sebagai Brahmaputra dan ke arah selatan melalui Bangladesh sebagai Jamuna (tidak dikelirukan dengan Sungai Yamuna di India). Di kawasan Delta Ganges, sungai ini bergabung dengan Sungai Padma, nama popular Sungai Ganges di Bangladesh, dan menjadi Sungai Meghna sebelum mengalir ke Teluk Bengal.